钦定古今图书集成/明伦汇编/官常典/第052卷 > 随
## 钦定古今图书集成/明伦汇编/官常典/第052卷 > 随

周同姓有随国。

按《路史》：“随，姬国也。”

桓王十四年，楚子侵随。

按《春秋》不书。按《左传》，桓公六年春，楚武王侵随，使
薳章求成焉，军于瑕以待之。随人使少师董成、斗伯
比言于楚子曰：“吾不得志于汉东也，我则使然。我张
吾三军而被吾甲兵，以武临之，彼则惧而协以谋我，
故难间也。汉东之国，随为大。随张，必弃小国。小国离，
楚之利也。少师侈请羸师以张之，熊率且比曰：‘季梁
在，何益’？”斗伯比曰：“以为后图，少师得其君。”王毁军而
纳少师。少师归，请追楚师。随侯将许之。季梁止之曰：
“天方授楚，楚之羸，其诱我也，君何急焉？臣闻小之能
敌大也，小道大淫。所谓道，忠于民而信于神也。上思
利民，忠也；祝史正辞，信也。今民馁而君逞欲，祝史矫
举以祭，臣不知其可也。”公曰：“吾牲牷肥腯，粢盛丰备，
何则不信？”对曰：“夫民，神之主也。是以圣王先成民而
后致力于神，故奉牲以告曰‘博硕肥腯，谓民力之普
存也，谓其畜之硕大蕃滋也，谓其不疾瘯蠡也，谓其
备腯咸有也。奉盛以告曰‘洁粢丰盛，谓其三时不害
而民和年丰也。奉酒醴以告曰‘嘉栗旨酒’，谓其上下
皆有嘉德而无违心也。所谓馨香无谗慝也。故务其
三时，修其五教，亲其九族，以致其禋祀，于是乎民和
而神降之福，故动则有成。今民各有心而鬼神乏主，
君虽独丰，其何福之有？君姑修政而亲兄弟之国，庶
免于难’’。”随侯惧而修政，楚不敢伐。

〈注〉随国今义阳随县。〈疏〉正义曰：《世本》：“随国，姬姓。”不知始封为谁，随以此年见传。僖二十年经书“楚人伐随”，自是以后，遂为楚之私属，不与诸侯会同。至定四年，吴入郢，昭王奔随，随人免之，卒复楚国。楚人德之，使列诸侯。哀元年随侯见经，其后不知为谁所灭。

桓王十六年夏，楚子伐随，随师败绩。冬，随及楚平。
按《春秋》不书。按《左传桓公八年》，“随少师有宠，楚斗
伯比曰，可矣。仇有衅，不可失也。”夏，楚子合诸侯于沈
鹿，黄、随不会，使薳章让黄。楚子伐随，军于汉淮之间。
季梁请下之，弗许而后战，所以怒我而怠寇也。少师
谓随侯曰：“‘必速战，不然将失楚师’。随侯御之，望楚师，
季梁”曰：“楚人上左，君必左，无与王遇，且攻其右。右无
良焉，必败。偏败，众乃携矣。”少师曰：“不当王，非敌也。”弗
从。战于速杞，随师败绩。随侯逸斗丹获其戎车，与其
戎右少师。秋，随及楚平。楚子将不许，斗伯比曰：“天去
其疾矣，随未可克也。”乃盟而还。

桓王十九年春“楚人盟贰轸。郧人与随绞州蓼伐楚
师。”

按《春秋》不书。按《左传》，桓公十一年春，楚屈瑕将盟
贰、轸。郧人军于蒲骚，将与随、绞、州、蓼伐楚师。莫敖患
之。斗廉曰：“‘郧人军其郊，必不诫，且日虞四邑之至也君次于郊郢，以御四邑，我以锐师宵加于郧，郧有虞
心而恃其城，莫有斗志，若败郧师，四邑必离’。莫敖曰：
‘盍请济师于王’？对曰：‘师克在和，不在众。商、周之不敌，
君之所闻也。成军以出，又何济焉’？”莫敖曰：“卜之。”对曰：
“卜以决疑，不疑何卜？”遂败郧师于蒲骚，卒盟而还。
庄王七年春三月，楚子伐随，卒于师。随人惧，行成，楚
人与盟而退。

按《春秋》不书。按《左传》，庄公四年“春王三月，楚武王
荆尸授师孑焉以伐随，将齐入告夫人邓曼曰：‘余心
荡’。邓曼叹曰：‘王禄尽矣。盈而荡，天之道也。先君其知
之矣。故临武事，将发大命而荡王心焉。若师徒无亏，
王薨于行，国之福也’。”王遂行，卒于樠木之下。令尹斗
祁莫敖屈重除道梁溠，营军临随，随人惧行成，莫敖
以王命入盟随侯，且请为会于汉。汭而还，济汉而后
发丧。

襄王十二年冬楚人伐随。

按《春秋》僖公二十年。按《左传》二十年：“随以汉东诸
侯叛楚。冬，楚斗谷於菟帅师伐随，取成而还。”

敬王十四年，冬十一月庚辰，吴入郢，楚子奔随。
按《春秋》定公四年，“楚子奔随”不书。按《左传》，四年冬，
吴伐楚，“十一月庚辰，吴入郢，斗辛与其弟巢以王奔
随。吴人从之，谓随人曰：‘周之子孙在汉川者，楚实尽
之。天诱其衷，致罚于楚。而君又窜之，周室何罪？君若
顾报周室，施及寡人，以奖天衷，君之惠也’。”汉阳之田，
君实有之。楚子在公宫之北，吴人在其南。子期似王，
逃王而己为王，曰：“以我与之，王必免。”随人卜与之，不
吉，乃辞。吴曰：“以随之辟小而密迩于楚，楚实存之，世
有盟誓，至于今未改。若难而弃之，何以事君？执事之
患，不唯一人。若鸠，楚竟敢不听命？”吴人乃退。𬬻金初
宦于子期氏，实与随人要言。王使见，辞曰：“不敢以约
为利。”王割子期之心，以与随人盟。

敬王二十六年春正月，楚子、陈侯、随侯、许男围蔡。
按《春秋》哀公元年。按《左传》元年春楚子围蔡，报柏
举也。里而栽，广丈，高倍夫屯，昼夜九日，如子西之素。
蔡人男女以辨，使疆于江、汝之间而还。蔡于是乎请
迁于吴。